একবারও মনো অয় না লাগা ঘরোর মানুষর খবর নেই। আমরার বাচ্ছাইতর রঙ ডঙ্গর কাপড় চোপড় দেখিয়া গরীবোর ঘরো এক ধরনর মাত্তম চলে যা দেখিয়াও আমরা না দেখার ভান করি। ঈদর দিন আমরার ঘরো যে সব খাবার নষ্ট অয়, এই  পরিমান টেকা যুদি গরীবোর গেছে থাকতো তাইলে তারাও বাচ্ছাইন্তরে নয়া কাপড় কিনিয়া দিতো পারতো। আমরা শুধু নামে মাত্র মানুষ আমরার বিবেক নাই। বিবেক যুদি থাকতো তাইলে এই পবিত্র খুশি হক্কলে ভাগাভাগি করিয়া নিতাম। গরীবোর চাহিদা একেবারে অল্প, তারা আমরার লাখান বড় বড় ছিন্তা করে না।